
Projekteerimistingimuste määramine

(Kalda tn 33 hoone fassaadide rekonstrueerimine)
	1. ASJAOLUD JA MENETLUSE KÄIK




14.03.2012. a taotles OÜ Rosehill, registrikood 10972543, asukoht Kalda 33, Narva, mille esindajana tegutseb juhatuse liige Ljudmilla Altuhhova, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kalda tn 33 hoone fassaadide rekonstrueerimiseks. Kavandatakse hoone fassaadide soojustamist ja välisviimistluse muutmist.
Kalda tn 33 kinnistu asub Kreenholmi Manufaktuuri ajaloolises kaitsetsoonis. Krundil olemasolev hoone on arhitektuurimälestis (reg.nr. 14028, Kreenholmi leivatehas, ehit. 1893-1894). 

	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Määrata projekteerimistingimused Kalda tn 33 hoone fassaadide rekonstrueerimiseks järgnevalt:
	3.1 ÜLDANDMED



	3.1.1  Ehitisregistri olulised andmed: hoone, ehitisregistri kood 118003397, 3 korrust.
3.1.2  Kinnistusraamatu andmed: Kalda tn 33 katastriüksuse tunnus 51105:004:0157, ärimaa.

	3.1.3  Projekteerimistingimuste koostamise aluseks on projekteerimistingimuste 
          14.03.2012. a taotlus nr 2338/1-14, Ehitusseadus, Narva linna üldplaneering, 
          Narva linna ehitusmäärus, Eestis kehtivad normatiivid, EPN, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Kalda tn 33 hoone fassaadide rekonstrueerimine.
	3.3 ÜLDNÕUDED 



3.3.1 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;

   -  Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

- Eesti Standard EVS 811:2006 „Hoone ehitusprojekt”;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Esitada projekti nimetus vastavalt projekteerimistingimustele.

3.3.6 Projekti koosseisus esitada situatsiooniskeem asendiplaani asemel. Kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee. 

3.3.7 Värvivaated esitada mõõtkavas 1:100. Vaadetel näidata akende ja uste värvitoonid, välisviimistluse ja värvilahenduse pass, viited koos välisviimistluse passi numbritega jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.8 Tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktis „Muud oluliselt ehitist iseloomustavad andmed” esitada hoone kasuliku pinna spetsifikatsioon (kasutamise otstarve, kood ning kasulik pind).
3.3.9 Hoone kasutamise otstarve ja kood esitada vastavalt MKM 26.11.2002. a määrusele nr 10 „Ehitise kasutamise otstarvete loetelu”.
3.3.10 Projekti koosseisus esitada lisaks rekonstrueeritavate seinte spetsifikatsioon koos nende lõigetega ning hoone püstlõige. 

3.3.11 Hoone püstlõikel ja korruste plaanidel näidata projekteeritava ala piirid - mõlemal pool piiratud välisseinad ja sokliosa välistarindid.
3.3.12 Hoone piirdetarindite soojustamise puhul esitada soojustatud piirdetarindite lõiked ja soojustatud välisseina (ümber aknaava) lõige, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Arvutuses esitada arvutuslik sisetemperatuur. Korruste plaanidel ja hoone püstlõikel näidata soojaisolatsioonimaterjali kiht. Esitada soojustusmaterjalide klassifikatsiooni tüübid vastavalt toodete kaartidele.
3.3.13 Eelneva ehitusprojekti joonised või inventeerimisjoonised (plaanid, püstlõiked), millised kajastavad projekteerimiseelseid seaduslikul alusel rajatud konstruktsioone, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.14 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks muinsuskaitse eritingimused paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
3.3.15 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks muinsuskaitse eritingimustest lähtuvalt koostatud ehitusprojekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4 ARHITEKTUURSED JA LINNAEHITUSLIKUD TINGIMUSED 


3.4.1 Projekteeritav ala: hoone välisseinad ja sokliosa välistarindid.

3.4.2 Hoone gabariidid: olemasolevad.

3.4.3 Katuse tüüp ja kalle: olemasolevad.

3.4.4 Hoone piirdetarindite soojustamine ja välisviimistluse muutmine on lubatud ainult Narva Linnavalitsuse Arhitektuuri- ja Linnaplaneerimise Ameti loa alusel.

3.4.5 Lubatud välisviimistlus: vastavalt muinsuskaitse eritingimustele.

3.4.6 Värvilahendus: kasutada piirkonda sobivaid värvilahendusi. Esitada vähemalt 2 värvilahenduse varianti parima tulemuse saavutamiseks.

3.4.7 Vajadusel hoone piirdetarindites asuvate avatäidete vahetamine: vastavalt muinsuskaitse eritingimustele. Avatäidete vahetamise puhul esitada avade täitmise plaanid, avatäidete spetsifikatsioon. 
3.4.8 Muud nõuded: vastavalt muinsuskaitse eritingimustele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 

3.4.9 Antud projekti raames ei ole lubatud hoone laiendamine, katuse rekonstrueerimine, katusekatte vahetamine, uute avade ehitamine, tarindite demonteerimine, siseruumide ümberplaneerimine, hoone kasutamise otstarbe muutmine, tehnosüsteemide rekonstrueerimine, kinnistusiseste teede rekonstrueerimine, piirete projekteerimine.
	3.5 KOOSKÕLASTUSED




3.5.1   Ida-Eesti Päästekeskus.

3.5.2   Projekti tellija.
3.5.3   Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektor.
3.5.4   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 20.03.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

